Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13965

2. Megjegyzés. - Az olyan elhajlásokat, vagy egyéb rendellenességeket, amelyek elfogadhatatlanok, általában precíziós légi ellenőrzési technikát igénylő stabil légköri állapotok mellett végrehajtott repülésekkel kell megállapítani. 2.1.5 ILS siklópálya elhajlások. Az elhajlásokat a 3. Fejezet 3.1.5.4 pontjában meghatározott ILS siklópálya irány felépítéséhez viszonyítva kell kiértékelni. Az I. Kategóriájú teljesítmény szempontjából a siklópálya irány felépítése azon a kívánalmon nyugszik, hogy a légijárműnek a siklópálya elhajlása miatti eltérését (a 95 százalékos valószínűségi alapon) a 30 méteres (100 láb) magasságban 3 méternél (10 láb) kisebb függőleges eltolódásra korlátozzák. A II. és III. Kategóriájú teljesítmény szempontjából a siklópálya irány felépítése azon a kívánalmon alapszik, hogy a légijárműnek a siklópálya elhajlás miatti eltérését (a 95 százalékos valószínűségi alapon) a 15 méteres (50 láb) magasságban 2 foknál kisebb bedöntési és bólintási térbeli helyzetre és a függőleges irányú eltolódásokat 1,2 méternél (4 láb) kisebbre korlátozzák.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes